A receptünknek köszönhetően a szektaépítő projekted jó úton halad.
Követőid még nincsenek sokan, de hűségesek hozzád.
Ám a következő szint eléréséhez többet kell beleadnod.
Aki hosszú távú sikerekre vágyik szektavezérként,
annak növelnie kell a követők számát.
Minden a követők számán múlik.
Egyenesen arányos a hatalommal.
És más előnyei is vannak.
Elképesztő hűség.
A füleden folyik ki a pénz.
És ne feledjük…
Gyakorlatilag szabad szex a követőkkel.
Első lépés: kínálj fel valamit, amiben hihetnek.
Jó szándékúnak kell mutatnod magad. Nem jó, ha érzik a manipulációt.
Ha valaki megérzi, annyi volt.
Tanuljunk Jim Jones tiszteletes példájából!
A profi toborzást a kommunális élettel vegyítette.
A Népek Temploma 50 elveszett lélekkel indult Indianában,
a végén pedig becslések szerint két kontinensen 20 000 követője volt.
Megteszem a csodákat, amiket az istenetek ígért, és nem tett meg!
Igen!
Persze rossz vége lett.
Annyi biztos,
hogy Jones elérte és megtartotta az embereket.
ALAPÍTÓ LELKÉSZ
HOGYAN VÁLJUNK SZEKTAVEZÉRRÉ
BŐVÍTSD A NYÁJADAT!
Jim Jones ismeretlen prédikátorból vált
befolyásos messiási figurává, akinek forródrótja volt a politikusokhoz.
KALIFORNIAI KORMÁNYZÓ
Nem rossz egy fickótól, aki előtte pénzért majmokat árult.
Nagyon karizmatikus és rendkívül intelligens ember volt.
Tudta, hogy érhet el az ember szívéig.
Köszönöm, hogy meghívott!
Jóval azelőtt,
hogy egy kommuna paranoiás ura lett a dzsungelben,
Jim csak egy fiatalember volt, aki kereste a helyét.
Nézzük, mit tanulhatsz Jim Jonestól a sikeres szektavezetésről!
Kezdjük az elején!
1. TÉNY: JONEST FIATAL KORÁTÓL NAGYON ÉRDEKELTE A VALLÁS
Jim Jones Indiana vidéki részén nőtt fel.
Öt gyülekezet volt a városban.
Mindegyikbe belépett,
és minden vasárnap egyik istentiszteletről a másikra rohant.
A többi gyerek orvososat, meg ilyesmit játszott.
Jim lelkészeset játszott.
Egy lepedőt terített magára,
aztán azt játszotta, hogy imádsággal meggyógyítja a csibéket.
2. TÉNY: JONESNAK VOLT EGY KÜLÖNÖS GYEREKKORI HŐSE
Jones rajongott Hitlerért.
Dicsőséges dolognak tartotta, hogy milyen hatalma volt a követői fölött,
és hogy amikor bekerítették az ellenségei,
és nem volt menekvés, inkább öngyilkos lett, minthogy megadja magát.
3. TÉNY: JIM JONES A TÁRSADALMI EGYENLŐTLENSÉGEK ELLENI HARCCAL LETT HÍRES
Hihetetlen, de az 50-es években a polgárjogi mozgalom egyik vezetője volt.
Rengeteget beszélt az egyenlőségről és társadalmi igazságosságról.
Ezért csatlakoztak sokan a Népek Templomához:
mert hittek az üzenetében és a küldetésében.
Neki is szivárványcsaládja volt, különféle bőrszínű gyerekekkel.
Hitelesnek tűnt.
Szép lassan növelte a kontrollt.
Végül vezetőként teljesen leuralta a követőit.
Hitler-rajongó gyülekezeti tagból zsarnoki szektavezér lett.
Jim élete tulajdonképpen logikusan alakult.
De nem lesz könnyű a nyomába érni.
Gyakorlatilag csoda kéne hozzá.
TAKTIKA: BŰVÖLD EL AZ EMBEREKET
Sok magával ragadó vezető pályázik az elveszett lelkekre.
Ha te akarod megszerezni őket,
meg kell mutatnod, hogy jobb vagy náluk.
Azt kell hinniük a vezérről, hogy valamiért különleges,
jobb, akár varázserővel bír.
Jól bevált módszer.
Asahara Shoko, az Aum Sinrikjó vezetője
azzal növelte japán világvégeváró szektájának taglétszámát,
hogy képeket közölt magáról, amiken lebeg.
A poligám szektavezér, Warren Jeffs
azt állította, öröksége miatt közvetlenül beszélhet Istennel,
és hatalma van örök életre feleségeket rendelni férfi követőihez.
A brazil szektavezér, João de Deus azzal szerzett több ezer követőt,
hogy azt állította, Isten felhatalmazta az AIDS és a rák gyógyítására.
Később 600 rendbeli szexuális bűncselekménnyel vádolták meg.
De a te csodáidat biztosan jobban fogják fogadni!
24 ÉVVEL JONESTOWN BUKÁSA ELŐTT
Amikor Jim Jones nekiállt bővíteni a nyáját,
már megvolt a bevált módszere a behálózásra.
Indiana vidéki részein
sok ébredési összejövetelt tartottak, és mindig jó nagy hacacárét csaptak.
Ezeken az alkalmakon gyógyítás is zajlott.
Nem akar gyógyulni, de Jézus meggyógyíthatja! Imádkozzunk!
A csodás gyógyulások évszázadok óta részei a keresztény hagyománynak.
A gyógyulásoknak nincs tudományos alapja.
A szkeptikusok szerint ez a pozitív gondolkodás ereje.
Aki viszont hisz benne, hogy a lelkésze Isten küldötte,
az hinni akar a csodákban.
Amikor Jim Jones elindította első gyülekezetét,
eleinte azt állította, hogy érzi mások fájdalmait.
Nem sokkal később
már konkrét gyógyításokra is vállalkozott.
És az a durva,
hogy néha sikerült is neki.
Apám baptista lelkész volt.
Korábban szívrohamot kapott.
Jones azt mondta neki: „Az orvosa szerint maga örökre munkaképtelen lesz.
Hisz Istenben?”
Apám azt mondta, igen.
„Hisz abban, hogy Isten prófétákat küld a földre?”
Apám igent mondott.
„Hisz abban, hogy a próféták gyógyíthatnak?”
Apám azt mondta, persze.
Aztán Jim Jones csinált valamit a kezével,
és azt mondta: „Lelkész úr, maga most fut egy kört az épület körül.
Tudom, hogy képes rá.”
Én meg ekkor
hálát adtam Istennek Jim Jonesért.
Valódi ereje volt?
Jones azt mondta, nem tudja.
Néha működött, néha nem.
Ahogy nőtt a gyülekezet,
elkezdett megrendezett gyógyításokat tartani.
Jones hamarosan sokaknál rákot diagnosztizált, akik nem is tudtak róla,
és őket gyógyította meg.
Felköhögtek egy daganatot a tüdejükből.
És ezt ünnepélyesen körbemutogatták.
Újabb csoda Jim Jonestól?
Nem egészen.
A „rákos beteg” Jones egyik leghűségesebb követője volt.
És a daganat?
Általában egy csirke valamilyen szerve volt. Zúza, tüdő, szív,
vagy valami, amit felköhögött egy zsebkendőbe.
A segédei távol tartották az embereket.
Ha valaki meg akarta fogni a daganatot,
a segédeknek azonnal le kellett nyelnie.
Akár valódiak voltak, akár nem, Jones híres lett a gyógyításairól,
és még sok kétkedőt is meggyőzött.
Volt, hogy azon gondolkodtam, hogy kamu az egész,
de ezt megtartottam magamnak. Nem osztottam meg a mellettem állókkal.
Nem tudhattam, mit gondol a szomszédom.
A látványos műsornak köszönhetően
a közönség egyre nőtt.
Keverik a művészetet és a megtévesztést.
És ha Isten is bejön a képbe,
akkor sokan eljutnak oda,
hogy bárhova követnék ezt az embert.
A sátoros evangelizációk közönségét sikeresen elérted.
De nem mindenki vevő az ilyesmire,
és neked még több követő kell,
úgyhogy kövesd a receptet, és érj el még több embert!
TAKTIKA: TEDD SZEMÉLYESSÉ AZ ÜZENETET
Feltörekvő szektavezérként
mindenféle háttérből érkező embert el kell érned.
És ebben Jim Jones volt a legjobb.
Jim Jones a manipuláció mestere volt.
Mellette fontosnak érezted magad.
Úgy érezted, közvetlenül hozzád szól.
Elképesztően karizmatikus volt.
Három-négy-ötféle közönséghez is tudott szólni egyszerre.
Jones titka egy jól bevált technika volt, a kódváltás.
KÓDVÁLTÁS! HOGYAN HASZNÁLD?
A kódváltás eszköze lehet
például különböző nyelvjárások vagy nyelvek közötti váltás
egy beszélgetésen, vagy akár egy mondaton belül.
Mind alkalmazzuk néha a kódváltást.
Ez olyan ártalmatlan dolgokban is jelentkezhet, hogy egy szóval megmutatod,
melyik vidékről származol.
De Jim Jones ennél többet tudott.
Jim Jones karriere során bejárta Amerikát,
és bármerre ment,
mindig úgy beszélt, mint a helyiek, hogy figyeljenek rá.
Jones Indianapolisban kezdte,
és eleinte főleg idős fekete nők hallgatták.
Náluk a pünkösdi prédikátorok karizmatikus stílusát alkalmazta.
Mikor a gyülekezet a konzervatív, főleg fehérek lakta Redwood Valley-ba költözött,
ott folyton a családi értékekről beszélt.
És amikor megjelentek az egyetemisták…
Nietzschét és Maót idézte.
A karmáról beszélt,
meg az akkor divatos keleti filozófiákról.
Végül Jones a végső helyére költöztette a gyülekezetet, San Francisco belvárosába.
Ott is levette, mire van igény: a radikális társadalmi igazságosságra.
Itt és most akarunk szabadok lenni!
Igen!
Ha pedig csökkent a figyelem,
Jones bedobta azt az üzenetet, amiről tudta, hogy mindenkire hat:
hogy mind meg fognak halni.
Nem kell többé aggódnunk a holnapért. Mindennap a mennyekben leszünk.
A tartalom, az erkölcs semmit sem számított,
csak az, hogy sok követőt gyűjtsön, és megerősítse a hatalmát.
Úgy 141 taggal indultunk.
Azóta több ezer tagos, szépen növekvő gyülekezetté váltunk.
Egy dolog bejuttatni valakit a szektába,
és más dolog elérni, hogy maradjon is.
A következő leckében arról lesz szó, hogy tartsuk fenn a nyáj lelkesedését
a megosztás erejével.
TAKTIKA: ÉRD EL, HOGY MINDENKI BESZÁLLJON
A szektákról egy dolog biztos:
összehozzák az embereket.
Jó érzés másokhoz kapcsolódni.
Jó érzés énekelni, táncolni,
és „szektás” dolgokat csinálni.
A kapcsolódás legmagasabb foka: kényszeríteni felnőtteket az együttélésre.
Ezt minden jó szektavezér tudja.
Asahara Shoko úgy teremtett közösséget,
hogy követőit közös szállásokra költöztette,
amik tele voltak kártevőkkel,
mert minden élőlény megölését tiltotta.
Bhagwan Rajneesh indiai guru követői
együtt felépítették Rajneeshpuram városát,
ahol biztonságban gyakorolhatták a hitüket,
például szabad szerelemmel és meztelen terápiával.
A Buddhafield szekta tagjai szabadidejüket és pénzüket
a gurujuk, Jaime Gomez szolgálatára adták.
Még saját balettszínházat is építettek neki.
Jim Jonesnak
megvoltak a saját kreatív és jövedelmező ötletei
a követői egyesítésére.
Apostoli szocializmusnak nevezte.
JIM JONES FOGALMA
Az apostolok mind együtt éltek,
Jézus 12 apostola, egy kommunában.
Úgy gondolta, az ő követői is éljenek kommunában.
És ahhoz, hogy ezt finanszírozzák,
mondjanak le minden földi tulajdonukról a gyülekezet és Jim Jones javára.
Nem nyugdíjas vagy?
Számodra nem.
Könnyen meggyőzte az embereket, hogy adják el az ingatlanjaikat,
az autóikat, és adják át a pénzt neki.
És ha valakit győzködni kellett…
Mindig bűntudatot keltett bennünk.
Azt mondta,
ő rengeteg áldozatot hozott, hogy segítsen nekünk.
Azt mondta, gazdag ember lehetne.
Úgyhogy ha kér valamit, azt gondolkodás nélkül teljesítenünk kell.
Jones a követői pénzével és ingyenmunkájával
növelte a gyülekezet befolyását.
Részt vehettél a közétkeztetési programban,
az ételosztásban,
vagy olvashattál időseknek az idősek otthonában.
Autót szereltél a templom garázsában,
vagy egész héten dicsérő leveleket írtál Jonesról politikusoknak.
Írhattál a gyülekezet újságjába,
vagy kézbesíthetted az elkészült terméket.
Végtelen lehetőség.
Végtelen munka.
Ez nem annyi volt, hogy vasárnap elmentek.
Az egész életüket rá kellett szánni. Csak ez létezett.
Ezzel érte el, hogy mindenki úgy érezze, hasznos tag,
és hogy teljes mértékben irányíthassa őket.
Hiába az otthoni sikerek,
egy egész világnyi lehetséges követő vár,
akik még nem tudják, hogy rád van szükségük.
Ideje kezdeni velük valamit!
TAKTIKA: NÖVELD A TERÜLETEDET
Ha az egyetlen, igazi messiás akarsz lenni,
nem maradhatsz nagyhal a kis tóban.
Ha azt mondom, hogy én vagyok Isten utolsó prófétája,
nem akarom, hogy a szomszéd városban valakinek
tripla annyi követője legyen, mint nekem. Az hogy néz már ki?
Nem jól.
Szektavezérként az volt Jim Jones nagy erőssége,
hogy sosem volt elégedett.
Pontosan tudta, mit kell tennie, hogy elérje a céljait:
a pénzt, a hatalmat és a még több követőt.
HÉT ÉVVEL JONESTOWN BUKÁSA ELŐTT
Jim Jones vásárolt egy buszflottát, és útra kelt a műsorával.
Az alkalmak végén azt mondta az embereknek,
hogy jöjjenek el velük Kaliforniába.
Jim Jones komoly műsorral készült.
Egy átlagos turnén a gyülekezet karavánja megérkezett valahova,
színpadra állították Jonest egy zenekarral,
és több száz hűséges követő biztosította a hangulatot.
Persze nincs vándorfesztivál ajándékbolt nélkül.
Tele volt Jones képével,
aminek mindenféle gyógyító erőt tulajdonítottak.
Az eladásokból, gyógyításból, adományokból egy alkalommal 10 000 dollár is összejött,
a hallgatóságot pedig arra biztatták, hogy költözzenek velük San Franciscóba.
Sokan megtették.
De nem mindenhol jártak sikerrel.
1971-ben Jones 200 követőjével
elment régi hőse, az elhunyt lelkész és gyógyító, Divine atya házába.
Hogy miért? Meg akarta szerezni Divine követőit.
Amikor Divine atya özvegyével vacsorázott, váratlan bejelentést tett:
azt állította, ő Divine atya reinkarnációja.
Divine anyát nem győzte meg.
Az ördögnek nevezte.
Divine követői erőszakkal fenyegetőzve elkergették Jonesékat.
Talán őrült ötletnek tűnik,
de nem üres kézzel hagyta el a várost.
Magával vitte Divine atya nyájának néhány tagját.
Elbuszoztak vele Kaliforniába.
Jones missziós programja bevált.
1971 végére a gyülekezet levelezőlistája több mint négyszeresére nőtt.
Bizony, Jones befutott.
De magasról lehet nagyot esni.
A szektákban az az egyik legszörnyűbb dolog,
hogy egy idő után átesnek a ló túloldalára.
Jim Jonesnál ez akkor jött el, amikor drogozni kezdett.
Ha jönnek a gondok,
de szeretnél pozícióban és biztonságban maradni,
érdemes megbízható emberekkel körülvenni magad.
TAKTIKA: MINDIG LEGYEN, AKI VÉDI A HÁTAD
Jó a csúcson.
A kilátás,
a kényelem,
a gardróbszoba
tele csontvázakkal.
Ezért olyan szövetségesekre van szükséged, akik vigyáznak rád.
A szektavezérek profik abban, hogy a közvetlen környezetüket
a gépezet részévé tegyék.
Ők őrzik a titkaikat,
és tudják, hogy nem beszélhetnek arról, ami a színfalak mögött megy.
Lássunk pár jó példát!
Bhagwan Shree Rajneesh jó hírét
a szóvivője, Ma Anand Sheela védte.
Amikor egy ügyész nyomozni kezdett utánuk,
Sheela megpróbálta megöletni.
A NXIVM szekta vezetője, Keith Raniere Lauren Salzman magas rangú taggal
kompromittáló képeket szereztetett be a női követőktől,
hogy biztosítsa a hűségüket hozzá és a csoporthoz.
Asahara Shoko belső körének tagjai
megöltek egy volt követőt, aki a titkok nyilvánosságra hozását tervezte,
majd egy óriási mikróban elégették a testét.
De kevés szektavezérnek volt olyan hűséges és szervezett belső köre, mint Jonesnak.
Jim Jones belső körét Tervezési Bizottságnak hívták.
Nagyjából 30 főből állt a leghűségesebb követői közül.
Olyan emberek voltak, akikben feltétel nélkül bízott.
A gyülekezet nagyon sokszínű volt,
de a belsősöknek volt egy közös vonása.
A belső körben mindenki fehér volt.
Gyakorlatilag hierarchikus rendszer volt, a csúcson a fehér bőrűekkel.
Tudtak a hazugságokról, a hamis gyógyításokról,
de úgy gondolták, a jó cél érdekében ezekre szükség van.
Ahogy Jones növekvő hatalma kezdett a fejébe szállni,
egyre többen dolgoztak az isteni imázs fenntartásán.
Főleg ekkorra.
Hogy bírja a tempót,
Jones komoly adag szert használt.
Amfetaminokból nyert energiát, metakvalonnal lazított.
Bokros teendői mellett
azért szakított időt a tagokkal való afférokra,
amit el kellett tussolni.
Aztán 1973-ban
Jones egy helyi moziban lebukott,
mert elővette a „botját” egy álruhás rendőrnek.
Nem jó hír Isten hírnökének.
Ha ez nyilvánosságra kerül,
abba belebukhatott volna.
De ha a szög egyszer kibújt a zsákból, nehéz visszadugni.
El kellett tussolniuk, úgyhogy vádalkut kötött.
Jones bűnösnek vallotta magát, de a szektatag ügyvédje elérte,
hogy ne kerüljön nyilvánosságra, és a követői ne tudják meg.
Ez csak félig-meddig volt jó hír.
Miután egy ilyet megúszott,
úgy volt vele, mindent megúszhat.
Jim Jones figyelmetlenné vált.
Sokan, akik tudtak a drogokról, kiábrándultak, és ott hagyták.
Vagy tudtak a színfalak mögötti pénzcsináló akcióiról.
Még ha mindent jól is csinálsz, bizonyos emberek nem hagynak békén.
Erre is van tanácsunk.
Egy apró fennakadás elvezethet egészen a paradicsomig.
TAKTIKA: ÉPÍTSD FEL AZ ÉDENKERTED
Szektát vezetni olyan, mint táncolni: akkor megy a legjobban, ha nem néznek.
Ha külsősök kezdenek kutakodni utánad,
ideje olyan helyet találni, ahol kevésbé ítélkezők az emberek.
El kell húzni valami olyan helyre,
ahol senki nem fogja kritizálni a mozgalmat.
Ez rengeteg szektavezérre jellemző.
Jonesnak nyomós oka volt a távozásra.
KÉT ÉVVEL JONESTOWN BUKÁSA ELŐTT
Jim Jones megtudta, hogy egy újságíró szaglászik utána,
korábbi szektatagokkal próbál beszélni,
vizsgálja a pénzügyeket, kompromittáló dolgokat keres.
1977 tavaszára az újságíró elkezdte írni a cikket, amivel majd ledobja az atomot.
Nagyon durva anyag.
A gyülekezet minden titkát leleplezte.
Benne vannak az afférok,
a pénz kizsarolása a tagoktól,
a gyerekverés…
Jonesnak voltak kapcsolatai a médiában, és szóltak neki.
Nem anonim forrásokat szólaltattak meg.
Megvoltak nekik a nevek, a fotók…
Jones tudta, hogy ez a rés a pajzson a bukását fogja okozni.
Szerencsére már volt menekülési terve.
DÉL-AMERIKA
…ebben a lenyűgöző országban Dél-Amerika északkeleti partjainál
éles a kontraszt régi és új között.
Guyana minden szempontból tökéletesnek tűnt.
Angol volt a hivatalos nyelv. Szocialisták voltak.
És ide nem jutott el egyetlen idegesítő újságíró sem.
És ott volt Jones egy másik aggodalma is. Nem fenyegette nukleáris csapás.
Még egy pozitívum:
Guyana rossz pénzügyi helyzetben volt,
ezért a kormány nem mondhatott nemet egy szép adag készpénzre.
ÜDV GUYANÁBAN!
A Népek Temploma
1500 hektárnyi dzsungelt bérelt ki az édenkert felépítésére.
Ekkor jött ki a cikk a San Franciscó-i újságban.
Eddigre vagy 75 ember dolgozott a tereprendezésen és házépítésen.
Jones megijedt,
és azonnal Guyanába költözött a családjával,
majd elkezdte meggyőzni a követőit, hogy menjenek utána.
Azt mondta, kell egy hely, ahol felépíthetjük az utópiát.
Jones filmfelvételeket küldött a templomba,
amik paradicsomi állapotokat mutattak.
Nagy narancsokat, banánokat láttunk,
amik csak úgy nőttek a fákon.
Nem tudod, mit hagysz ki.
Mi készítünk mindent a hamburgerbe.
Azt mondta, nem lesz rendőrség.
Mindenkinek bőven jut majd élelem.
Nem kell majd dolgozni, csak pihenni, és élvezni az életet.
Annyi szép rovar és állat él itt, és mind teljesen ártalmatlan!
Soha nem ártott itt nekünk semmi.
Összesen több mint 1000 tagot győzött meg,
hogy költözzenek a guyanai telepre,
amit Jones
Jonestownnak nevezett el.
De érkezésükkor
nem pont azt találták, amit vártak.
Azt mondták, a fákon nő a gyümölcs.
Nem volt gyümölcs.
Semmi sem nőtt.
Azt mondták, minden családnak külön háza lesz.
Ez sem volt igaz.
Nem voltak ágyak sem.
Ja, és még valami.
Amint megérkeztek Jonestownba,
kiderült, hogy innen nem mehetnek el.
Éjjel-nappal fegyveres őrök járőröztek a telep körül.
Olyan volt, mint egy koncentrációs tábor.
Sosem jártam egy ültetvényen sem,
de ez egy ültetvény volt, basszus!
És Jones volt az ura.
Jones napi 12-14 óra kemény fizikai munkára kényszerítette a tagokat.
Aki felszólalt ellene, vagy vitába bocsátkozott vele,
az a Különleges Ápolási Egységhez került,
ahol klórpromazinnal kezelték.
Aki menekülni próbált,
azt Jones biztonsági csapata elkapta, és megbüntették.
Lassan eluralkodott a félelem Jonestownban.
De az egyre jobban bedrogozott Jones
a jelek szerint nem bánta.
Csak úgy élhették túl, ha hallgattak Jim Jonesra,
és megtették, amit mond.
Jim Jones volt ott nekik, senki más. Ez gyakorlatilag a szektavezérek álma.
Az édennek azonban van egy gyenge pontja.
Nem szabad, hogy bejusson a kígyó.
A jonestowniak otthon maradt rokonai aggódtak értük.
Megkérték a San Mateó-i Leo Ryan kongresszusi képviselőt,
hogy menjen el Jonestownba ránézni a rokonaikra,
hogy nem akaratuk ellenére vannak-e ott.
November 14., kedd.
Leo Ryan kongresszusi képviselő elindult a guyanai Georgetown-ba.
Jön valaki.
Oldd meg, hogy a paradicsom jól nézzen ki!
Mindent alaposan megrendeztek
a képviselő látogatására.
- Boldog vagy itt? - Nagyon. Ez a legjobb hely a világon.
Énekeltek, táncoltak, zenéltek.
Úgy tűnt, Jim Jonesnak sikerült megúsznia.
Öröm itt lenni.
Köszönöm a vendégszeretetüket.
De elég egyetlen gyenge láncszem, hogy minden munkád kárba menjen.
Jim Jones tudta nélkül
egy lakó átadott egy cédulát
az NBC tudósítójának.
„Segítsenek kijutni innen!”
Nem aggasztja, hogy…
A hazudozókkal nem tudok mit kezdeni.
Könyörgöm, hagyjanak minket békén!
Jones elengedte az elégedetlen tagokat a képviselővel,
de aztán meggondolta magát.
Jones fegyvereseket küldött utánuk.
Öten haltak meg a lövöldözésben,
az elkövetők egy traktor utánfutóján érkeztek a helyszínre.
Maga Ryan képviselő is elhunyt a reptéren, mielőtt a gép felszállhatott volna.
Néhány órán belül Jones és több mint 900 követője szintén meghalt.
Bejelentette: forradalmi öngyilkosságot fognak elkövetni. Nem volt választásuk.
A bizonyítékok mást mutatnak.
Sok holttesten
tűszúrás nyomát találták a nyakon vagy a térd mögött.
Ez nem tömeges öngyilkosság, hanem tömeggyilkosság volt.
Sokat gondolok arra a 900 emberre.
Annyi volt a hibájuk, hogy túl sokáig követtek
egy gonosz embert.
Jim Jones esőerdei utópiája tragédiába torkollott.
Ez minden szektavezérre rossz fényt vetett.
De ne aggódj!
Mutatunk egy másik utat.
Utazás nélkül is létrehozhatod a földi paradicsomot.
Elég, ha betörsz a követőid elméjébe,
és nem engeded el őket.
A meggyőzés titkaiba az az ember vezet be, aki a sikertelen pornós karrierje után
megtalálta a valódi elhívását.
A Buddhafield fürdőnadrágos ura:
Jaime Gomez.
A feliratot fordította: Lipták András